Timgelwit tebḍa ɣef sin wanawen: timgelwit tumasant (motivation intrinsèque) d temgelwit tuffiɣt (motivation extrinsèque), snat n temgelwa-agi ttwasbeddent-d sɣur DECI deg useggas n 1975. Γer umeskar-agi anelmad yezmer ad d-yettwagley s wayen i d-yekkan s daxel-is, s lebɣi-s ayen i wumi neqqar timgelwit tumasant, akken daɣen yettwagley s wayen i as-id-yezzin seg beṛṛa ayen i wumi neqqar timgelwit tuffiɣt.